Diari Oficial de la Generalitat Valenciana


Sumari del DOGV 9533, del 14-02-2023 (2023/1223)

Anunci de l'alienació de l'aprofitament forestal d'estella de les forests públiques pertanyents a la Generalitat Valenciana denominades CS003CS1005 Santo Domingo, TM de Vallibona, i CS095CS1040 Mas del Roure, TM de la Pobla de Benifassà, província de Castelló. CS/SF/2023/2.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9533

Data del DOGV
:   14-02-2023

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2023/1223


Data del document
:   03-02-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * contracte administratiu

Anunci de l'alienació de l'aprofitament forestal d'estella de les forests públiques pertanyents a la Generalitat Valenciana denominades CS003CS1005 Santo Domingo, TM de Vallibona, i CS095CS1040 Mas del Roure, TM de la Pobla de Benifassà, província de Castelló. CS/SF/2023/2. [2023/1223]  
1. Objecte  
1.1. Convocar la subhasta per a l'alienació dels aprofitaments forestals d'estella, en la forest d'utilitat pública propietat de la Generalitat Valenciana denominada CS003CS1005 Santo Domingo en el TM de Vallibona i CS095CS1040 Mas del Roure en el TM de la Pobla de Benifassà, província de Castelló.  
  
2. Termini d'execució de l'aprofitament  
Els aprofitaments s'ofereixen per a un termini d'execució d'un mes.  
  
3. Tramitació, procediment i tipus de licitació  
3.1. L'alienació la realitzarà la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló.  
3.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva, indicats en l'article 15.5 de la Llei 43/2003, de 21 de novembre, de forests, així com amb el que es disposa en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat i la resta de legislació forestal que li siga aplicable.  
3.3. El tipus de licitació serà obert, de tramitació ordinària i es realitzarà mitjançant subhasta.  
  
4. Capacitat del licitador  
No s'estableix la necessitat d'acreditar solvència tècnica, financera o econòmica.  
No estaran capacitades les persones que estiguen incurses en alguna de les prohibicions de contractar incloses en la legislació de contractes del sector públic.  
  
5. Documentació requerida i model de proposició  
La documentació requerida per a la presentació de les ofertes està desglossada en la clàusula novena del plec general de condicions administratives per a l'alienació d'aprofitaments forestals en forests propietat de la Generalitat i en la cinquena del plec particular de condiciones economicoadministratives en la qual també es poden consultar els models de declaració responsable que ha de presentar el licitador i de proposició econòmica.  
  
6. Lloc i termini de presentació de les proposicions  
6.1. El termini per a la presentació de les ofertes serà de 15 dies a comptar de l'endemà de la publicació d'aquest anunci en el Diari Oficial de la Generalitat Valenciana.  
6.2. Els sol·licitants presentaran l'oferta i la documentació corresponent en sobre tancat dirigit al director territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló, en qualsevol de les formes previstes en l'article 16 de la Llei 309/2015, del procediment administratiu comú de les administracions públiques. Els sobres que siguen entregats sense tancar seran rebutjats.  
6.3. Per a les ofertes enviades per correu certificat el licitador haurà de justificar la data d'imposició de l'enviament en les oficines de Correus i anunciar a l'òrgan de contractació la remissió de l'oferta mitjançant télex, telegrama o telefax el mateix dia.  
6.4. Sense la concurrència d'aquests requisits, l'oferta no serà admesa si és rebuda per l'òrgan de contractació amb posterioritat a la data de terminació del termini assenyalat en l'anunci. Transcorreguts, no obstant això, els deu dies naturals següents a la data indicada sense haver-se rebut l'oferta, aquesta no serà admesa en cap cas.  
6.5. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Administració estime fonamental per a l'oferta.  
  
7. Lloc i data de celebració de la licitació  
7.1. L'obertura de pliques se celebrarà el 8 de març de 2023, a les 12.00 hores, en la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, situada en l'edifici PROP, avinguda Germans Bou, núm. 47 de Castelló de la Plana.  
7.2. En cas de resultar deserta la subhasta, se celebrarà una segona licitació, amb el mateix tipus de taxació i condicions, el primer dia hàbil deu dies després de la primera convocatòria sense previ avís; es tancarà el termini per a la presentació de pliques el dia hàbil anterior a les 14.30 hores, moment en el qual haurà de constar la documentació en el registre d'aquesta direcció territorial situat en l'edifici Prop indicat en l'apartat anterior. En cas de resultar desertes ambdues, correspon a la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica licitar-la novament.  
  
8. Condicions economicoadministratives  
Les condicions economicoadministratives que regeixen en l'alienació dels aprofitaments objecte de licitació són les establides en el plec general de condicions administratives per a l'alienació d'aprofitaments forestals en forests propietat de la Generalitat, confeccionat per la Direcció General de Medi Natural i Avaluació Ambiental de 14 de juliol de 2017, i el plec particular de condicions economicoadministratives específic per a aquesta convocatòria.  
Aquests documents estan a la disposició de les persones interessades en la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica, situada en l'avinguda Germans Bou, núm. 47, edifici PROP, de Castelló de la Plana i en la web https://agroambient.gva.es/es/web/medio-natural/aprovechamientos-forestales  
  
9. Condicions tecnicofacultatives  
9.1. Les condicions tecnicofacultatives d'aplicació a aquesta licitació seran les establides en:  
a) El plec general de condicions tecnicofacultatives per a l'alienació d'aprofitaments forestals en forests gestionades per la Generalitat confeccionat per la Direcció General de Medi Natural i Avaluació Ambiental el 14 de juliol de 2017. Conforme a l'establit en l'annex II de l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
b) El plec de condicions particulars tecnicofacultatives per a l'alienació dels aprofitaments forestals redactat per a cada tipus d'aprofitament d'aquesta licitació. Cada concessionari haurà de subscriure el plec corresponent a l'aprofitament adjudicat.  
Aquests documents es troben a la disposició de les persones interessades en la Direcció Territorial de la Conselleria d'Agricultura, Desenvolupament Rural, Emergència Climàtica i Transició Ecològica de Castelló, situada en l'avinguda Germans Bou, núm. 47, edifici Prop, de Castelló de la Plana i en la web https://agroambient.gva.es/es/web/medio-natural/aprovechamientos-forestales.  
9.2. Seran aplicables les recomanacions tècniques que descriuen i orienten actuacions per a la millora de la gestió i provisió de serveis, que indica el Decret 58/2013, de 3 de maig, del Consell, pel qual s'aprova el Pla d'acció territorial forestal de la Comunitat Valenciana.  
  
10. Supletori  
En allò que no preveu aquest anunci i els plecs que s'hi adjunten s'atindrà al que es disposa en el text refós de la Llei de contractes del sector públic (TRLCSP) i en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat.  
  
Castelló de la Plana, 3 de febrer de 2023.- El director territorial de la Conselleria d'Agricultura, Desenvolupament Rural, Emergència Climàtica i Transició Ecològica, p. s. (Resolució de 19 de setembre de 2022) el cap del Servei Territorial d'Agricultura: Matías Castelló Aranda.  
  
ANNEX I  
  
Lots Forest Terme municipal Propietat Tipus Quantia Taxació  
(Import sense IVA)  
 Núm. UP  
Núm. elenc Denominació Núm. U.   
Lot 1 CS003  
CS1005 Santo Domingo Vallibona Generalitat Valenciana Estella 1140,3 m³ 5 €/m³  
 CS095  
CS1040 Mas del Roure La Pobla de Benifassà   
  
  
  
\* \* \* \* \* \* \*  
  
  
ANEXO I  
  
Lotes Monte Término municipal Propiedad Tipo Cuantía Tasación  
(importe sin IVA)  
 Núm. UP  
Núm. elenco Denominación Núm. Ud   
Lote 1 CS003  
CS1005 Santo Domingo Vallibona Generalitat Valenciana Astilla 1140,3 m³ 5 €/m³  
 CS095  
CS1040 Mas del Roure La Pobla de Benifassà